Nyeste Skilderie af Kiøbenhavn, 1819-08-17
Følgende korte biografiske Efterretninger om den i Fridericia nylig afdøde Generalmajor Wegener, ville vist læses med almindelig Deeltagelse: Theodor Johan v. Wegener var fød i Eutin den 6 Marts 1752. Efter at have begyndt sin militaire Løbebane som Kadet ved Landkadet Akademiet, traadte han 1771 i Tieneste som Officeer ved Slesvigske Jnfant. Regiment og fulgte næste Aar Hs. Durchl. Landgreve Carl til Hessen, som Adjutant til Norge. Under sit femaarige Ophold her deeltog han i at optage Militær-Kort over Landets vigtigste Egne. Efterat være ansat ved daværende Møenske, nu Oldenborgske Jnf Regiment gjorde han 1777 Tilbagereisen tilhest igjennem Sverrig, blev Aaret derpaa forsat til det dengang nye oprettede Fyenske Jnf. Regiment i Slesvig og tillige opsat ved det Slesvig-Holsteenske Kanal-Anlæg, der bestyredes af hans Fader Generalmajor Wegener. 1783 kom han til Kjøbenhavn og gik som Kapitain ind i det nye oprettede Siellandske Jægerkorps, hvori han stod indtil 1803. J Aaret 1794 udnævntes han til Medlem af den allerhøist befalede Undersøgelses Kommission angaaende Forslaget til Odense Kanal, og udførte alle de ved denne Undersøgelse nødvendige Arbeider af Nivellering, Opmaaling &c. Siden forestod han isærdeleshed dette Kanal-Anlæg fra 1796 indtil samme var heldig tilendebragt og om Efteraaret det første Skib anløb Bassinet, ved hvilket for Odense saa vigtige Værk den Afdøde ogsaa her efterlader sig et varigt Minde. Efter den Byen Nyborg i Aaret 1777 overgaaede ulykkelige Jldebrand blev han befalet at indtræde i Reguleringskommissionen for at bestyre Byens hensigtsmæssige Opbygning. J Aaret 1801 kom han som Adjutant hos den kommanderende General i Nørre Jylland, Generallieutenant Moltke, hvor han bidrog til Landeværnets første Jndretning, anlagte endeel Batterier, gav detaillerede og grundige Forslag til Havne-Anlægget ved Flad stand, ligesom han og i samme Anledning havde anstillet Undersøgelser ved Bogense og Nestved. 1803 blev han forsat til den Siellandske Bataillon let Jnfanterie, for hvilken han 1804 udnævntes til Kommandeur, besatte med samme ved Avantgarden under General Evald endeel af NeutralitetsKordonen paa Grændsen og bidrog i den saa vanskelige Tidspunkt 1806 ved sin Konduite og Fasthed til at holde Landets Grændser frie for fjendtligt Jndfald, hvorved han vandt vor nuværende allernaadigste Konges Tilfredshed. J samme Tidspunkt bestyrede han, som Medlem af den nedsatte Kommission til Undersøgelse af et Kanal-Anlæg imellem Eideren og Elben, Opmaalingen og forrettede selv Nivelleringen. 1807 marscherede han under General Evalds Kommando over Lolland, Falster og Møen til Sielland, da Engellænderne der havde gjort Jndfald; men formedelst Kjøbenhavns Kapitulation kom han ikke længer end til Møen. 1808 blev han udnævnt til Generalqvarteermester, Chef for Generalqvarteermester-Staden og Guide-Korpset, samt Ridder af Dannebrogen. 1809 blev han Generalmajor, Chef fordet Fyenske Jnfanterie-Regiment og Kommandant i Fredericia, og blev atter kommanderet til Holsteen, hvor han forblev til 1813 og der førte Kommandoen over den saakaldte bevægelige Armee division. 1813 blev han kommanderende General i Nørrejydland, efter i Aaret 1811 at have modtaget Kommandeurkorset af Dannebrogen som Beviis paa sin Konges Naade og Tilfredshed. 1814 blev han udnævnt til Medlem af Kommissionen til at regulere Omkostningerne af de fremmede Troppers Nærværelse i Hertugdømmene. Eftersin Tilbagekomst til Nørrejydland paa sin Post som kommanderende General blev han 1815 benaadet med Dannebrogmændenes Hæderstegn og 1817 udnævnt til Storkors af Dannebrogen. – Saaledes levede denne daadfulde Mand, hvis Jdrætter Tidsalderen, i hvilken han virkede, kunde skjønne, og Efterslægten skal hædre og velsigne, saalænge ædelt Borgersind og utrættelig Jver for Landets Vel hædres og velsignes. (Hempels Av.)